గువ్వల బాలరాజు

గువ్వల బాలరాజు, తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున అచ్చంపేట శాసనసభ నియోజకవర్గం శాసన సభ్యుడిగా ప్రాతినిధ్యం వహిస్తున్నాడు. టిఆర్ఎస్ పార్టీ అధికార ప్రతినిధిగా ఉన్నాడు.

జననం, విద్య
బాలరాజు 1981, జూన్ 10న రాములు, బక్కమ్మ దంపతులకు మహబూబ్ నగర్ జిల్లాలోని, వనపర్తి గ్రామంలో జన్మించాడు. వనపర్తిలోని జిల్లా పరిషత్ ఉన్నత పాఠశాలలో పాఠశాల విద్య, ఖైరతాబాద్లోని న్యూ గవర్నమెంట్ డిగ్రీ కాలేజీ నుండి గ్రాడ్యుయేషన్, హైదరాబాదు పిఆర్ఆర్ లా కాలేజీ నుండి ఎల్ఎల్ఎం చదివాడు.

వ్యక్తిగత జీవితం 
గువ్వల బాలరాజుకు అమలతో వివాహం జరిగింది. వారికి ఇద్దరు కుమారులు.

వృత్తి 
తన తండ్రితో కలిసి పార్ట్‌టైమ్ పనిచేశాడు. తరువాత కార్మికుడిగా, చిన్న నిర్మాణ కాంట్రాక్టర్ మారి ప్రస్తుతం హైదరాబాద్‌లో జిబిఆర్ ఇన్‌ఫ్రాస్ట్రక్చర్ అనే కంపెనీని నడుపుతున్నాడు.

రాజకీయ విశేషాలు
గువ్వల 2009లో జరిగిన పార్లమెంట్ ఎన్నికల్లో ఎన్నికల్లో తెరాస తరపున నాగర్ కర్నూల్ లోకసభ నియోజకవర్గం నుండి  పోటి చేసి మంద జగన్నాథ్ చేతిలో ఓడిపోయాడు. తరువాత 2014లో జరిగిన తెలంగాణ సార్వత్రిక ఎన్నికల్లో భాగంగా తెలంగాణ రాష్ట్ర సమితి పార్టీ అభ్యర్థిగా అచ్చంపేట శాసనసభ నియోజకవర్గం నుండి పోటీచేసి కాంగ్రెస్ పార్టీ అభ్యర్థి చిక్కుడు వంశీకృష్ణపై 11,820 ఓట్ల మెజారిటీతో గెలుపొందాడు. 2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ టికెట్ పై అచ్చంపేట శాసనసభ నియోజకవర్గం నుండి పోటీచేసి కాంగ్రెస్ పార్టీ అభ్యర్థి చిక్కుడు వంశీకృష్ణ పై 9,441 ఓట్ల మెజారిటీతో గెలుపొందాడు.గువ్వల బాలరాజు 26 జనవరి 2022న నాగర్‌కర్నూల్ జిల్లా, తెలంగాణ రాష్ట్ర సమితి పార్టీ అధ్యక్షుడిగా నియమితుడయ్యాడు.

మూలాలు

జీవిస్తున్న ప్రజలు
1981 జననాలు
తెలంగాణ శాసన సభ్యులు (2014)
వనపర్తి జిల్లా నుండి ఎన్నికైన శాసన సభ్యులు
వనపర్తి జిల్లా రాజకీయ నాయకులు
తెలంగాణ శాసన సభ్యులు (2018)
వనపర్తి జిల్లా వ్యక్తులు
తెలంగాణ రాష్ట్ర సమితి రాజకీయ నాయకులు